
Tuairisgeul Obrach

Tiotal na h-Obrach			Tidsear
Ìre						Sgèile Bhunaiteach Thidsearan 
Seirbheis 					Foghlam
Adhbhar na h-obrach 	A leithid sin de ghnìomhan a choileanadh agus a tha òrdaichte leis a’ Cheannard gus taic a chur ri ruith na sgoile gu buannachd nan daoine òga agus na coimhearsnachd a tha i a’ frithealadh. Is e dleastanas an tidseir, clann agus daoine òga a bhrosnachadh, a spreagadh, a mhisneachadh agus oideachadh.

Dleastanasan an Tidseir: 

Is e dleastanas an Tidseir:  

a) Com-pàirteachadh ann an ceannardas agus stiùireadh èifeachdach na sgoile; a’ gabhail a-steach leasachadh is buileachadh air poileasaidhean sgoile co-cheangailte ri giùlan agus stiùireadh chloinne is dhaoine òga. 
b) Clasaichean a theagasg, còmhla ri ullachadh is ceartachadh co-cheangailte.  
c) Com-pàirteachadh ann an adhartachadh feallsanachd sgoile a tha a’ ceadachadh leasachadh agus lìbhrigeadh air cùram aoghaireil èifeachdach do dhaoine òga. 
d) Cur taic ri ceannardas sgoile gus plana leasachaidh iomlan sgoile a dhealbhadh agus a bhuileachadh, a tha a’ cur taic ri leasachaidhean leantainneach. 
e) Lìbhrigeadh air a’ Churraicealam airson Sàr-Mhathais a phlanadh agus a chur an gnìomh, gus dèanamh cinnteach às a’ bhuaidh as àirde a bhios na bhuannachd do chlann agus do dhaoine òga. 
f) Cur ri stiùireadh, leasachadh agus ath-sgrùdadh curraicealam na sgoile mar phàirt den chuairt ath-sgrùdaidh sgoile, gu h-àraid co-cheangailte ris na clasaichean agus ga chleachdadh gus leasachaidhean fhiosrachadh san àm ri teachd. 
g) Dèanamh measadh, clàradh agus aithris air obair na cloinne agus nan daoine òga, ag ullachadh chloinne agus dhaoine òga mu choinneamh mheasaidhean / dheuchainnean agus cuideachadh le an rianachd, agus a’ toirt comhairle is stiùireadh do dhaoine òga mu chùisean co-cheangailte ri an cuid foghlaim.   
h) Ag obair còmhla ri co-obraichean, pàrantan/luchd-cùraim agus com-pàirtichean eile mar as iomchaidh ann an taic do chlann agus do dhaoine òga agus feumalachdan na sgoile.  

Clàr leasachaidh pròifeiseanta a chumail suas air MyGTCS, a’ gabhail a-steach ath-sgrùdadh bliadhnail, riatanas 5 bliadhna air seo a dhearbhadh agus clàradh GTC a chumail suas. 

Feumaidh tidsearan uile Inbhean Làn Clàraidh an GTCS a thuigsinn agus a leantainn. Tha na pàipearan uile rim faotainn air làrach-lìn an GTCS.





Sònrachadh Pearsa:  

	
Buidheann

	Riatanach
	Ion-mhiannaichte

	Teisteanas agus Clàradh 
	· Clàradh Sealadach no Làn Chlàradh GTCS ann an cuspair no roinn buntainneach. 
	· Teisteanasan buntainneach eile.  

	Tuigse agus Eòlas Proifeiseanta 
	· Doimhneachd de dh’eòlas agus tuigse do theòiridhean teagaisg agus cleachdaidhean proifeiseanta.
· Doimhneachd de dh’eòlas agus tuigse do rannsachadh agus com-pàirt ann an Rannsachadh an Luchd-dreuchd.  
· Doimhneachd de dh’eòlas agus tuigse do dhealbhadh curraicealaim. 
· Doimhneachd de dh’eòlas agus tuigse do phlanadh airson measadh, teagasg agus ionnsachadh. 
	· Doimhneachd de dh’eòlas agus tuigse do Shiostaman Foghlaim. 
· Doimhneachd de dh’eòlas agus tuigse do Choimhearsnachdan Ionnsachaidh.


	Sgilean agus Comasan Proifeiseanta 
	· Planadh èifeachdach mu choinneamh feumalachdan luchd-ionnsachaidh.  
· Cleachdadh mhodhan teagaisg agus goireasan gu h-èifeachdach. 
· Cleachdadh chom-pàirteachasan ionnsachaidh is sunnd gu h-èifeachdach.
· Cleachdadh measadh gu h-èifeachdach, luachadh adhartas, clàradh agus aithris mar phàirt bhunaiteach den phròiseas teagaisg, mar thaic agus àrdachadh air ionnsachadh. 
· Eagrachadh agus stiùireadh ionnsachadh gu h-èifeachdach. 
· Com-pàirt luchd-ionnsachaidh fhaotainn gu h-èifeachdach. 
· Feallsanachd dhearbhach a chruthachadh sa chlasrum agus teagasg is ionnsachadh de dh’àrd-chàileachd a lìbhrigeadh, agus a bhith comasach air tuigse mhath don Churraicealam airson Sàr-mhathais a thaisbeanadh.
	· Dàimhean dearbhach spèiseil a thogail airson ionnsachadh.
· Com-pàirt breithneachail a ghabhail ann an litearrachd, rannsachadh agus poileasaidh. 
· Com-pàirt a ghabhail ann an cleachdadh meòrachail gus ionnsachadh agus ealantas pròifeiseanta fad-dreuchd, a leasachadh agus adhartachadh.  

	Riatanasan a Bharrachd co-cheangailte ri dreuchd
	· Ballrachd PVG – riatanach seo fhaotainn a thaobh obair le clann. 
· Bithear a’ sùileachadh don neach-dreuchd siubhal gu h-èifeachdach agus buadhach eadar diofar àiteachan obrach taobh a-staigh Earra-Ghàidheal is Bòd, agus air a thaobh a-muigh gus riatanas obrachail na Seirbheise a choileanadh. 

